ถามค่ะพอดีว่าฉีดยาคุมเข็มแรกแบบ3เดือนแล้วประจำเดือนมาไม่หยุดไปหาเข้าให้ยาปรับฮอร์โมนมาประจำเดือนถึงหยุดไหล แต่พอมาอีกเดือนประจำเดือนยังไม่มาค่ะเกิดจากสาเหตุอะไรค่ะ ตัวฤทธิ์ยาคุมยังอยู่ไหมค่ะหลังจากที่กินยาปรับฮอร์โมนไป อยากทราบสาเหตุว่ามีปัญหากับมดลูกรึป่าว เพราะมีลูก2คนแล้วตอนคลอดคนที่2บอกว่ามดลูกบางอะค่ะ
สวัสดีค่ะ ผลข้างเคียงของยาฉีดคุมกำเนิดชนิดที่ฉีดทุก 3 เดือนนั้น มักทำให้มีเลือดออกปริดปรอย หรืออาจทำให้มีเลือดออกมาบ่อย หรือมานานกว่าปกติ แต่เมื่อฉีดต่อเนื่องไปซักระยะ ประจำเดือนมักจะขาดหายไปดังนั้น การที่มีประจำเดือนมาไม่หยุด จึงน่าจะเกิดจากผลข้างเคียงของยาฉีดได้ ทั้งนี้หากได้ทานยาปรับฮอร์โมน แล้วเลือดได้หยุดไหลไปแล้ว ก็ไม่ได้อันตรายอะไร ส่วนการที่ประจำเดือนขาดหายไป ก็เกิดจากผลของฮอร์โมนจากยา ที่ทำให้เยื่อบุโพรงมดลูกฝ่อบางลง ประจำเดือนจึงไม่มีมา แต่ก็ไม่ได้อันตรายอะไรเช่นกัน และไม่ได้หมายความว่ามดลูกมีปัญหาอะไร เมื่อหยุดฉีดยาคุมกำเนิดไป เยื่อบุโพรงมดลูกก็จะกลับมาเป็นปกติค่ะสำหรับฤทธิ์ในการป้องกันการตั้งครรภ์ก็จะคงเหมือนเดิม แม้จะทานยาปรับฮอร์โมนเข้าไปร่วมด้วย โดยจะช่วยป้องกันการตั้งครรภ์ได้มากกว่า 99% ค่ะ